European Information Society Institute

European Information Society Institute (skr. EISi) je slovenská mimovládna organizácia, ktorá sa zaoberá prienikom technológií, práva a informačnej spoločnosti. EISi slúži ako neuniverzitné centrum pre výskum internetového práva a práva duševného vlastníctva a popri tom aktívne bojuje za ochranu práv a slobôd internetových užívateľov, spotrebiteľov a poskytovateľov služieb.

V priestore informačných technológií EISi pôsobí najmä:
 pred zneužitím autorských a priemyselných práv,
 neoprávnenými zásahmi do základných práv a slobôd, najmä práva na súkromie, slobody prejavu a práva na spravodlivé súdne konanie.
V oblasti súdnej ochrany EISi:
 vedie strategickú litigáciu v oblastiach ochrany osobných údajov, digitálnych práv a práva duševného vlastníctva,
 pôsobí ako "priateľ súdu" (amicus curiae).
V oblasti ochrany spotrebiteľa EISi:
 pomáha pri domáhaní sa spotrebiteľských práv, a to aj vo forme kolektívnych žalôb,
 upozorňuje na neprijateľné podmienky v spotrebiteľských zmluvách a nekalé obchodné praktiky, a tiež
 zvyšuje povedomie o správnom výklade spotrebiteľských predpisov.
V oblasti výskumu EISi:
 robí výskumnú a publikačnú činnosť týkajúcu sa práva informačných a komunikačných technológií a duševného vlastníctva,
 prevádzkuje webové stránky venované témam práva informačných a komunikačných technológií
 organizuje konferencie, semináre, workshopy.
Ďalšie aktivity:
 podpora verejných kampaní,
 spolupracuje s ďalšími slovenskými, európskymi i celosvetovými organizáciami.

 Významné kauzy a podujatia 

 Strategická litigácia a "amicus curiae" 
V roku 2011 začalo EISi podávať pred slovenskými súdmi nevyžiadané odborné stanoviská - tzv. amicus curiea, ktorých ambíciou bolo umožniť súdom lepšie informované rozhodnutia v spoločensky alebo juristicky zložitých sporoch. Postupne bola táto činnosť rozšírená smerom do zahraničia, kedy EISi pôsobilo ako priateľ súdu pre Ústavný súd Českej republikyEISi. Podali sme amicus curiae pred Ústavným súdom ČR [online]. eisionline.org, [cit. 2015-05-21]. Dostupné online.  a takisto Európskeho súdu pre ľudské práva.EISi. EISi Intervenes in Delfi AS v Estonia before the ECHR [online]. eisionline.org, [cit. 2015-05-21]. Dostupné online.  

Známejšou sa však organizácia stala až v roku 2012, keď v kauze SOZA v. Pohorelá intervenovala na strane obce poukazujúc na nesprávny výklad autorského zákona zo strany organizácie kolektívnej správy. 

Dňa 21.1.2013 EISi podalo amicus curiae pred Krajským súdom v Prešove vo veci známej ako 60 eurové faktúry - prípadu skrytého spoplatňovania webstránok prostredníctvom všeobecných obchodných podmienok. EISi v podaní súd upozorňuje na potrebu aplikácie tzv. doktríny prekvapivých klauzúl, ktorá nie je zatiaľ dostatočne rozvinutá v slovenskom práve. Jej dôsledkom je, že prekvapivé ustanovenia, ako napríklad skryté ustanovenia o odpatnosti v registračnej zmluve, nie sú považované za inkorporované do zmluvy a stoja právne neúčinné mimo nej. Tento prístup je oveľa šetrnejší ako prístup Okresného súdu Poprad, ktorý vyhlásil celú takúto registračnú zmluvu za absolútne neplatnú. 

Medzi iné činnosti organizácie patrí napríklad odborná podpora súdneho sporu EURA Slovakia v. Finančné riaditeľstvo SR, kde EISi namieta, že štát nemôže uložiť zákonnú elektronickú povinnosť bez toho aby zabezpečil interoperabilné technické riešenie pre občanov. Pozn: Článok je spoplatnený.

EISi takisto začalo v roku 2014 postupovať voči Ministerstvu pôdohospodárstva a rozvoja vidieka SR, ktoré žiada o ukončenie porušovania predpisov o štandardoch.KOSNO, Lukáš. Na prevod pozemku treba mať stále Windows. Organizácia chce žalovať štát [online]. Živé.sk, [cit. 2015-05-28]. Dostupné online.

 Ochrana súkromia a osobných údajov 
Dňa 10.10.2012 skupina poslancov Národnej rady SR podala podanie na Ústavný súd SR, v ktorom žiada aby bolo plošné monitorovanie obyvateľov Slovenskej republiky podľa zákona o elektronických komunikáciách vyhlásené za protiústavné. Podanie pre skupinu poslancov vypracovalo EISi po tom, čo ich podanie Generálna prokuratúra SR dvakrát odmietla.  

V apríli 2014 Ústavný súd SR v rámci konania iniciovaného EISi pozastavil účinnosť napádaných ustanovení, čím bolo ďalšie plošné sledovanie obyvateľov zakázané.EISi. Ústavný súd pozastavil sledovanie občanov [online]. eisionline.org, [cit. 2015-05-28]. Dostupné online.  Následne, v apríli 2015 bolo plošné sledovanie vyhlásené definitívne za protiústavné.EISi. Ústavný súd SR zrušil plošné sledovanie občanov [online]. eisionline.org, [cit. 2015-05-28]. Dostupné online. 
 Právo duševného vlastníctva 
V dňoch 22.10-28.10.2012 najznámejší slovenský právny portál www.najpravo.sk spolu s neziskovou organizáciou European Information Society Insitute (EISi) pripravili pri príležitosti Svetového dňa informovanosti o rozvoji  pre širokú verejnosť akciu Týždeň práva duševného vlastníctva na portáli najpravo.sk. 

V roku 2013 EISi prinieslo návrh novelizácie zákona o slobodnom prístupe k informáciám.EISi. Návrh na novelizáciu InfoZákona v otázkach PDV [online]. eisionline.org, [cit. 2015-05-28]. Dostupné online.  Návrh mal za cieľ lepšie fungovanie zákona vo vzťahu k obmedzeniam z dôvodu ochrany práv duševného vlastníctva, predovšetkým autorského práva.

V roku 2014 EISi vypracovalo správu o fungovaní organizácií kolektívnej správy na Slovensku.EISi. Správa o fungovaní organizácií kolektívnej správy na Slovensku: 12. návrhov na reformu [online]. eisionline.org, [cit. 2015-05-28]. Dostupné online.  Správa bola vypracovaná v rámci projektu KOKSO (Kontrola Organizácií Kolektívnej Správy Občanmi), ktorý slúžil a naďalej slúži ako platforma na zber a analýzu praktických skúseností s kolektívnou správou na Slovensku.EISi. KOKSO [online]. eisionline.org, [cit. 2015-05-28]. Dostupné online. 

EISi sa takisto aktívne zapájalo a pôsobilo pri tvorbe nového autorského zákona. EISi vypracovalo stanovisko so 126. pripomienkami k návrhu nového autorského zákona.EISi. 126 základných pripomienok k návrhu nového AutZ [online]. eisionline.org, [cit. 2015-05-21]. Dostupné online. 

 Vybrané publikácie 
 HUSOVEC, M (ed.). Doménová čítanka. Výber zo slovenských doménových rozhodnutí. European Information Society Institute (EISi), 2013, ISBN 978-80-971307-0-1. Dostupné na: http://www.eisionline.org/index.php/sk/projekty-m/sudy-a-obcianska-spolocnost-m/52-domenova-citanka 
 LUKIČ, Ľ., SOKOL, P. (Ne)bezpečie sociálnych sietí. European Information Society Institute, 2014, ISBN 978-80-971307-2-5. Dostupné na: http://www.eisionline.org/files/nebezpecenstvo_socialnych%20sieti.pdf 

Referencie

Externé odkazy
 www.eisionline.org